ভাগাড় কাণ্ডে শুক্রবার রাতভর তল্লাশি চালানো হয় শহর ও শহরতলির বিভিন্ন এলাকায়। কলকাতা, হাওড়া ও দুই ২৪ পরগনার বিভিন্ন এলাকায় চলে পুলিসি অভিযান। অভিযোগ, ভাগাড়ের মরা পশুর মাংস বিভিন্ন ডিপার্টমেন্টাল স্টোরে সরবরাহ করা হত। কোন কোন ডিপার্টমেন্টাল স্টোরে ওই পচাগলা মাংস সরবরাহ করা হত, তার একটি তালিকা তৈরি করা হয়েছে। সেই তালিকা ধরেই চলে তল্লাশি। প্রাথমিক তদন্তের পর জানা গেছে, পচা মাংস পাচার চক্রে কসবা, ট্যাংরা, নারকেলডাঙা, লি রোড সহ কলকাতার বিভিন্ন এলাকা থেকে কাজ চালাত লিঙ্কম্যানরা। ধাপা সহ বেশ কিছু বড় ডাম্পিং গ্রাউন্ড থেকে পচা মাংস সরবরাহ করত এরা।  এই লিঙ্কম্যানদের খোঁজে যৌথভাবে তল্লাসি চালাচ্ছে বজবজ থানা ও কলকাতা পুলিস।